b'\n_START_ARTICLE_\nTarkvararaamistik\n_START_SECTION_\nP\xc3\xb5hjendatus\n_START_PARAGRAPH_\nTarkvararaamistike loojate eesm\xc3\xa4rgiks on h\xc3\xb5lbustada mingile arendusele esitatud spetsiifiliste talitusn\xc3\xb5uete t\xc3\xa4itmist seel\xc3\xa4bi, et "reaprogrammeerija" ei pea enam tegelema s\xc3\xbcsteemi \xc3\xbcldise t\xc3\xb6\xc3\xb6tamise pisiasjadega. N\xc3\xa4iteks v\xc3\xb5iks meeskonnal kuluda oluliselt v\xc3\xa4hem aega pangandustarkvara arendamiseks, kui nad saavad maksimaalselt tegeleda valdkonnaspetsiifilistele n\xc3\xb5uetele vastava koodi loomisega, selle asemel, et s\xc3\xbcveneda HTTP p\xc3\xa4ringute vastuv\xc3\xb5tmise detailidesse._NEWLINE_Tarkvararaamistikust saadav t\xc3\xb6\xc3\xb6tundide v\xc3\xb5it v\xc3\xb5iks olla seda suurem, mida rohkem seda erinevates projektides taaskasutatakse ja mida levinum see arendajate seas on. On levinud kriitika, et programmeerija peab lisaks oma tavalistele t\xc3\xb6\xc3\xb6vahenditele \xc3\xb5ppima ka veel raamistiku erip\xc3\xa4rasid tundma ja seet\xc3\xb5ttu tarnitakse tarkvara just ebaefektiivsemalt, kui seda oleks tehtud r\xc3\xa4tseplahendusena._NEWLINE_K\xc3\xb5ige paremini on ajahambale vastu pidanud tarkvararaamistikud, millel on teatud \'elegants\' - nende peale ehitatud rakenduse kood on l\xc3\xbchidam, loetavam ja lihtsamini muudetav, kui see oleks ilma raamistikuta.'